Վիկտոր Օրեշնիկով

Վիկտոր Օրեշնիկով (ռուս.՝ Орешников, Виктор Михайлович, հունվարի 7 (20), 1904 կամ հունվարի 7, 1904(1904-01-07), Պերմ, Ռուսական կայսրություն - մարտի 15, 1987(1987-03-15), Լենինգրադ, ՌԽՖՍՀ, ԽՍՀՄ), խորհրդային գեղանկարիչ և ուսուցիչ, դիմանկարների վարպետ, պրոֆեսոր, արվեստագիտության դոկտոր։
ԽՍՀՄ գեղարվեստի ակադեմիա (1964 թվական, 1947 թվականից թղթակից անդամ)։ ԽՍՀՄ ժողովրդական նկարիչ (1969)։ Երրորդ աստիճանի Ստալինյան մրցանակի դափնեկիր (1948, 1950)։


== Կենսագրություն ==

Վիկտոր Օրեշնիկովը ծնվել է 1904 թվականի հունվարի 7-ին (20), Պերմում։ Սովորել է Պերմի գեղարվեստի տեխնիկումում։ 1927 թվականին ավարտել է Լենինգրադի բարձրագույն գեղարվեստի ինստիտուտը, Կուզմա Պետրով-Վոդկինի արվեստանոցը։ 1930-1987 թվականներին դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Գիտությունների թեկնածու (1937)։ Գիտությունների դոկտոր (1948)։ 1953-1977 թվականներին եղել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի ռեկտոր։
Օրեշնիկովը ընտրվել է ԽՍՀՄ գեղարվեստի ակադեմիայի լիիրավ անդամ (1954)։ Նկարչի անձնական ցուցահանդեսները տեղի է ունեցել Լենինգրադում (1954, 1974, 1985) և Մոսկվայում (1975)։ 1989-1992 թվականներին, արդեն նկարչի մահից հետո, նրա աշխատանքները մեծ հաջողությամբ ներկայացվել են Ֆրանսիայի L' Ecole de Leningrad ռուսական գեղանկարչության ցուցահանդեսներում և աճուրդներում։
Վ. Օրեշնիկովը մահացել է 1987 թվականի մարտի 15-ին։ Թաղվել է Սանկտ Պետերբուրգում, Լիտերատորնիե մոստիում։
Սանկտ Պետերբուրգի այն տանը, որտեղ 1967-1987 թվականներին ապրել է Օրեշնիկովը, տեղադրվել է հուշատախտակ։


== Ընտանիք ==
Հայրը` Միխայիլ Օրեշնիկով, եղել է դատարանի խորհրդատու։
Մայրը` Օլգա Օրեշնիկով։
Կինը` Մադինա Կալմանովա (1912-1987)։
Որդին` Ալեքսանդր Օրեշնիկով (ծն. 1939 թվականին), նկարիչ։
Թոռնուհին` Օլգա Օրեշնիկովան (ծն. 1962 թվականին), նկարիչ։
Թոռը` Պավել։


== Մրցանակներ ==
ԽՍՀՄ ժողովրդական նկարիչ (1969)
Երրորդ աստիճանի Ստալինյան մրցանակ (1948) «Վ. Լենինը Սանկտ Պետերբուրգի համալսարանում քննության ժամանակ» նկարի համար (1947)
Երրորդ աստիճանի Ստալինյան մրցանակ (1950) «Պետրոգրադի շտաբի պաշտպանությունը» նկարի համար (1949)
Լենինի շքանշան (1974)
Աշխատանքային կարմիր դրոշի շքանշան (1957)
«Պատվո նշան» շքանշան (1961)
Ժողովրդի Բարեկամության շքանշան (1984)


== Նկարների հեղինակ ==
«Վ. Լենինը Սանկտ Պետերբուրգի համալսարանում քննության ժամանակ» (1947, Սանկտ Պետերբուրգի պետական համալսարան)
«Պետրոգրադի շտաբի պաշտպանությունը» (1949, Տրետյակովյան պատկերասրահ)
Դիմանկարներ. կնոջ դիմանկարը (1945) Պերմի պատկերասրահ,  Ի. Ստալինի (1948), բալետի պարուհի Ա. Շելեստի (1949), Վ. Լիշևի (1952), Բորիս Պիոտրովսկիի դիմանկարները (1970—71) (բոլորը` Ռուսական պետական թանգարան), ԽՍՀՄ ժողովրդական արտիստ Վ. Տխապսաևի դիմանկարը (1955) (Հյուսիսային Օսեթիայի արվեստի թանգարան)։
«Սիբիրուհին» (1987, Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ)


== Աշակերտներ ==


== Տես նաև ==
Սանկտ Պետերբուրգի նկարիչների միություն
Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ


== Ծանոթագրություններ ==


== Աղբյուրներ ==
Выставка произведений ленинградских художников. 1947 год. Живопись. Скульптура. Графика. Театрально-декорационная живопись. Каталог. Л., ЛССХ, 1948.
Бойков В. Изобразительное искусство Ленинграда. Заметки о выставке ленинградских художников // Ленинградская правда, 1947, 29 ноября.
Иванов П. Лицо современника // Искусство. 1965, № 8. С.5-10.
Аникушин М. О времени и о себе // Вечерний Ленинград, 1967, 17 октября.
Изобразительное искусство Ленинграда. Каталог выставки. — Л: Художник РСФСР, 1976. — с.25,40.
Выставка произведений ленинградских художников, посвященная 60-летию Великого Октября. — Л: Художник РСФСР, 1982. — с.18.
Левандовский С. Живопись на Ленинградской зональной // Искусство. 1981, № 2. С.63.
Виктор Михайлович Орешников. Каталог выставки. Живопись. М., Изобразительное искусство, 1985.
L' Ecole de Leningrad. Auction Catalogue. — Paris: Drouot Richelieu, 12 Mars 1990. — p. 100—101.
L' Ecole de Leningrad. Auction Catalogue. — Paris: Drouot Richelieu, 11 Juin 1990. — p. 60-61.
Иванов С. В . Неизвестный соцреализм. Ленинградская школа. — Санкт-Петербург: НП-Принт, 2007. — с.9, 15, 19, 356, 358, 359, 362, 367—371, 383—385, 387—392, 396, 398, 399, 402, 406, 441, 443, 444. ISBN 5-901724-21-6, ISBN 978-5-901724-21-7.